Tarybos sprendimas
2004 m. kovo 30 d.
dėl Europos bendrijos ir Indijos Respublikos susitarimo dėl muitinių bendradarbiavimo ir tarpusavio administracinės pagalbos muitinės veiklos srityje sudarymo
(2004/633/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmosios pastraipos pirmuoju sakiniu,
atsižvelgdama į Komisijos pasiūlymą,
kadangi:
(1) 2003 m. sausio 27 ir 28 d. Taryba įgaliojo Komisiją Bendrijos vardu derėtis dėl šiame sprendime minimo susitarimo.
(2) Tas susitarimas turėtų būti patvirtintas.
NUSPRENDĖ:
1 straipsnis
Europos bendrijos ir Indijos susitarimas dėl muitinių bendradarbiavimo ir tarpusavio administracinės pagalbos muitinės veiklos srityje patvirtinamas Bendrijos vardu.
Šio Susitarimo tekstas pridedamas prie šio sprendimo.
2 straipsnis
Komisija, kuriai padeda valstybių narių atstovai, atstovauja Bendrijai Jungtiniame muitinių bendradarbiavimo komitete, įsteigtame pagal susitarimo 21 straipsnį.
3 straipsnis
Tarybos pirmininkas įgaliojamas paskirti asmenį(-is), įgaliotą(-us) pasirašyti Bendriją įpareigojantį Susitarimą.
4 straipsnis
Tarybos pirmininkas Europos Bendrijos vardu pateikia susitarimo 22 straipsnyje nurodytą pranešimą [1].
Priimta Briuselyje, 2004 m. kovo 30 d.